**Rondelul timpului trecut**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când orologiul bate trist,

Îmi curg secundele prin minte,

Iar timpul, ca un vechi tantrist,

Încearcă tandru să m-alinte.

N-am fost nicicând antagonist,

Eu ştiu că m-am jucat cuminte;

Când orologiu bate trist,

Îmi curg secundele prin minte.

Că doar iubind eu mai exist

De când mă ştiu - mi-aduc aminte;

Nu m-am pierdut pe sub cuvinte

Chiar dacă redevin cubist

Când orologiul bate trist.